Document ID: 31995R3086

NEUVOSTON ASETUS (EY) N:o 3086/95,
annettu 21 päivänä joulukuuta 1995,
pyyntikiintiöiden jakamisesta Liettuan vesillä kalastaville jäsenvaltioiden aluksille vuodeksi 1996
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen,
ottaa huomioon yhteisön kalastus- ja vesiviljelyjärjestelmän perustamisesta 20 päivänä joulukuuta 1992 annetun neuvoston asetuksen (ETY) N:o 3760/92 (1) ja erityisesti sen 8 artiklan 4 kohdan,
ottaa huomioon komission ehdotuksen,
sekä katsoo, että
yhteisö sellaisena kuin se oli 31 päivänä joulukuuta 1994 ja Liettua ovat neuvotelleet Euroopan talousyhteisön ja Liettuan tasavallan välisiä kalastussuhteita koskevassa sopimuksessa (2) ja erityisesti sen 3 ja 6 artiklassa määrätyn menettelyn mukaisesti keskinäisistä kalastusoikeuksistaan vuoden 1996 osalta sekä yhteisten elollisten luonnonvarojen hoidosta,
vuoden 1994 liittymisasiakirjan 96 ja 124 artiklan mukaisesti yhteisö hoitaa Suomen tasavallan ja Ruotsin kuningaskunnan kolmansien maiden kanssa tekemät kalastussopimukset,
yhteisö Suomen puolesta ja Liettua ovat neuvotelleet Suomen tasavallan ja Liettuan tasavallan välisessä 7 päivänä kesäkuuta 1993 tehdyssä kalastussopimuksessa määrätyn menettelyn mukaisesti keskinäisistä kalastusoikeuksistaan vuoden 1996 osalta,
yhteisö Ruotsin puolesta ja Liettua ovat neuvotelleet Ruotsin kuningaskunnan ja Liettuan tasavallan välisessä 25 päivänä marraskuuta 1993 tehdyssä kalastussopimuksessa määrätyn menettelyn mukaisesti keskinäisistä kalastusoikeuksistaan vuoden 1996 osalta,
näissä neuvotteluissa valtuuskunnat ovat sopineet suosittelevansa omille viranomaisilleen tiettyjen pyyntikiintiöiden vahvistamista toisen sopimuspuolen aluksille vuodeksi 1996,
olisi toteutettava tarpeelliset toimenpiteet Liettuan kanssa käytyjen neuvottelujen tulosten täytäntöön panemiseksi vuodeksi 1996,
pyyntimahdollisuudet Liettuan vesillä olisi jaettava kiintiöinä jäsenvaltioiden kesken niiden tehokkaan hoidon varmistamiseksi asetuksen (ETY) N:o 3760/92 8 artiklan mukaisesti, ja
tässä asetuksessa tarkoitettuun kalastustoimintaan sovelletaan yhteiseen kalastuspolitiikaan sovellettavasta valvontajärjestelmästä 12 päivänä lokakuuta 1993 annetussa neuvoston asetuksessa (ETY) N:o 2847/93 (3) säädettyjä valvontatoimenpiteitä,
ON ANTANUT TÄMÄN ASETUKSEN:
1 artikla
Jäsenvaltioiden lipun alla purjehtivien alusten sallitaan pyytää tämän asetuksen liitteessä lueteltujen kiintiöiden rajoissa 1 päivästä tammikuuta 31 päivään joulukuuta 1996 Liettuan kalastusta koskevan lainkäyttövaltaan kuuluvilla vesillä.
2 artikla
1. Euroopan talousyhteisön ja Liettuan välisiä kalastussuhteita koskevan sopimuksen 7 artiklassa määrätty yhteisön taloudellinen tuki koskee 1 artiklassa tarkoitettua ajanjaksoa ja on 763 000 ecua, joka maksetaan Liettuan ilmoittamalla pankkitilille.
2. Kalastussuhteita koskevan sopimuksen 8 artiklassa määrätty taloudellinen tuki koskee 1 artiklassa tarkoitettua ajanjaksoa ja on 763 000 ecua, joka maksetaan Liettuan ilmoittamalle pankkitilille.
3 artikla
Tämä asetus tulee voimaan 1 päivänä tammikuuta 1996.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 21 päivänä joulukuuta 1995.

Labels: 18
5
6